ধেয়ে আসছে কালবৈশাখী! ফের ঝড়বৃষ্টির পূর্বাভাস, ভাসবে কোন কোন জেলা?

ওয়েব ডেস্ক: চৈত্রের শুরু এবং মার্চের (March) মাঝামাঝি, তাতেই গরমে হাঁসফাঁস কাণ্ড বঙ্গবাসীর। চৈত্রের শুরুতেই বৈশাখ মাসের মত গরম। সকলেই আতঙ্কে এখনই এই অবস্থা হলে গোটা গ্রীষ্মকালে কী হতে চলেছে! কারণ গত সপ্তাহেই রাজ্যের বেশ কিছু জেলায় তাপমাত্রা ৪০ ডিগ্রি সেলসিয়াস ছুঁয়ে গেছিল। জারি করা হয়েছিল গরমের কমলা সতর্কতাও।

তবে এরই মাঝেই আবহাওয়া দফতরের পক্ষ থেকে দেওয়া হয়েছে বৃষ্টির (Rain) সতর্কতা। জানা যাচ্ছে, রুদ্রমূর্তিতে ধেয়ে আসছে কালবৈশাখী (Kalbaisakhi)। সপ্তাহান্তে রাজ্যজুড়ে বজ্রবিদ্যুৎ-সহ বৃষ্টির (Rain) পূর্বাভাস। এমনকি হতে পারে শিলাবৃষ্টিও। গতকাল থেকেই আবহাওয়া তার খেলা শুরু করে দিয়েছে। জেলায় জেলায় শুরু হয়েছে বৃষ্টি। এমনকি শুক্রবার সকাল থেকেই তিলোত্তমার আকাশের মন খারাপ। মেঘলা করে রয়েছে আকাশ।

আরও পড়ুন: রুদ্রমূর্তিতে ধেয়ে আসছে কালবৈশাখী, দক্ষিণবঙ্গের ৭ জেলায় সতর্কতা জারি

আজ জেলায় জেলায় রয়েছে বৃষ্টির পূর্বাভাস। পাশাপাশি তিলোত্তমাও ভাসতে পারে জলে। তবে এ যেমন স্বস্তির খবর, আবার কিছুটা মন খারাপেরও। কেন বলুন তো? ২২ মার্চ ২০২৫ থেকে শুরু হচ্ছে আইপিএল (IPL)। অর্থাৎ শনিবার। আর গতবছরের বিজেতা দল ছিল কলকাতা নাইট রাইডার্স, তাই কলকাতা এবছর অগ্রাধিকার পেতে চলেছে ম্যাচ কলকাতার মাঠে আয়োজনের। উদ্বোধনী ম্যাচ হতে চলেছে কলকাতাতেই। কেকেআর ভার্সেস আরসিবি। বর্ণাঢ্য অনুষ্ঠানের মাধ্যমে শুরু হবে এই ম্যাচ। উদ্বোধনী অনুষ্ঠানে স্পেশাল পারফর্মেন্স থাকতে চলেছে শ্রেয়া ঘোষাল থেকে শুরু করে অরিজিৎ সিং, এবং আরও অনেকের। কিন্তু শনিবারই তিলোত্তমায় রয়েছে বৃষ্টির লাল সতর্কতা। তাই উদ্বোধনী ম্যাচ হয়তো জলে ভাসতে চলেছে বলেই পূর্বাভাস আলিপুর আবহাওয়া দফতরের।

ইতিমধ্যেই হাওয়া অফিসের পক্ষ থেকে জারি করা হয়েছে বৃষ্টির কমলা সতর্কতা। ঝাড়গ্রাম, হুগলী, বাঁকুড়া, দুই বর্ধমান এবং দুই মেদিনীপুরে রয়েছে বৃষ্টির পূর্বাভাস। বইতে পারে ৫০-৬০ কিমি বেগে ঝড়ো হাওয়া।

আজ কলকাতার সর্বচ্চ তাপমাত্রা ৩২ ডিগ্রি সেলসিয়াস, এবং সর্বনিম্ম তাপমাত্রা ২৩.৯ ডিগ্রি সেলসিয়াস।

দক্ষিণবঙ্গে যেমন বৃষ্টির পূর্বাভাস, পাশাপাশি উত্তরবঙ্গেও রয়েছে বৃষ্টির পূর্বাভাস। উত্তরবঙ্গে মালদা, দক্ষিণ দিনাজপুর এবং আলিপুরদুয়ারে রয়েছে বজ্রবিদ্যুৎ-সহ বৃষ্টির পূর্বাভাস। উত্তরবঙ্গেও অন্য জেলায় বৃষ্টির পূর্বাভাস না থাকলেও, বইতে পারে ৪০-৫০ কিলোমিটার গতিবেগে ঝড়ো হাওয়া। এমনকি পার্বত্য এলাকায় সোমবারও রয়েছে বৃষ্টির পূর্বাভাস।

দেখুন অন্য খবর