অবশেষে স্বস্তি! বৃষ্টিতে ভিজল একাধিক জেলা

ওয়েব ডেস্ক: অবশেষে মিলল স্বস্তি! বৃষ্টিতে ভিজল তিলোত্তমা-সহ একাধিক জেলা। আলিপুর আবহাওয়া দফতরের পক্ষ থেকে আগেই পূর্বাভাস দেওয়া হয়েছিল, বৃহস্পতিবার এবং শুক্রবার বৃষ্টিতে ভিজতে চলেছে একাধিক এলাকা। আর সেই কথাকে সত্যি করেই গতকাল বিকেল থেকে কালো মেঘে ঢাকল রাজ্যের বিভিন্ন জেলার আকাশ। তারপরেই নামল স্বস্তির বৃষ্টি।

রবিবার অবধি রাজ্যের বিভিন্ন প্রান্তে রয়েছে বৃষ্টির সম্ভাবনা। কিন্তু এর জেরে তাপমাত্রার খুব একটা হেরফের হবে বলে মনে হচ্ছেনা। বৃষ্টির সময়কালীন একটু স্বস্তি মিললেও আবারও সেই একই পরিস্থিতি হবে গোটা রাজ্যজুড়ে। গরমের দাপটে পাখার নিচে বসেও ঘামতে হবে।

আরও পড়ুন: বল ভেবে ছুঁড়ে ফেলতেই বিস্ফোরণ !

বৃহস্পতিবার বিকেল থেকে যেই বৃষ্টির দাপট শুরু হয়ে, সঙ্গে ঝোড় হাওয়ার দাপট, সেই আবহ বজায় থাকবে আজ অর্থাৎ শুক্রবারও। শুক্রবারও কলকাতা সহ রাজ্যের বিভিন্ন প্রান্তে রয়েছে বৃষ্টির কমলা সতর্কতা। সঙ্গে ঘন্টায় ৩০ থেকে ৪০ কিমি বেগে বইতে পারে ঝড়ো হাওয়া। ইতিমধ্যেই সকাল থেকেই রাজ্যের বিভিন্ন প্রান্তে শুরু হয়েছে বৃষ্টি। পূর্ব পশ্চিম বর্ধমান থেকে শুরু করে বাঁকুড়া এবং রাজ্যের বিভিন্ন প্রান্তে সকাল থেকেই মেঘলা আকাশ, সঙ্গে ঝমঝমিয়ে বৃষ্টি। সকাল থেকে কলকাতার আকাশ রোদ ঝলমলে হলেও, বেলা বাড়ার সঙ্গে সঙ্গে কালো মেঘে ঢাকবে গোটা আকাশ, আর তারপরেই নামতে পারে স্বস্তির বৃষ্টি।

দেখুন অন্য খবর

Powered by how to embed a youtube video and how to get around gamstop